**Tuomasvastuuryhmän vetäytymispäivä 19.8.2019 klo 16–20**

**Seurakuntien talo, kokoushuone Emmaus**

**Läsnä:**

Katriina Hallikainen (puheenjohtaja), Lauri Eskelinen, Hannu Hahto, Kaija Jerkku, Kaija Jääskeläinen, Anne Karhola, Sirkka Martin, Risto Moisio, Kalle Mäki, Sari Papunen, Aarne Plukka, Liisa Puronen, Timo Saarinen, Anne Vehmas, Riitta Vesanen (sihteeri)

**Poissa:**

Jouni Siirtola

**Kuulumiskierros, alkuhartaus**

Kokouksen aluksi kerrottiin menneen kesän kuulumiset.

Puheenjohtaja totesi, että kirkkovuoden viime sunnuntain teema, *uskollisuus Jumalan lahjojen hoitamisessa*, on kuin tehty meitä varten syksyn työskentelyä aloittaessamme. Pyhän tekstit, Ps. 119: 129–136, Sananl. 3: 3–8 ja 1. Piet. 4: 7 – 11 ovat kuin meille kirjoitettu – rohkaisuksi omien lahjojen käyttämiseen.

Aarnen koskettava puheenvuoro kuulumiskierroksen aikana puhutteli ja kehotti uskollisuuteen rukouksessa silloinkin, kun ei heti näe vastauksia.

**Köynnöksenkantajien viikko Tuomiokirkkoseurakunnassa 2. – 8.9.2019**

Teemaviikko kutsuu uusia ja vanhoja vapaaehtoisia mukaan kantamaan köynnöstä, tutustumaan ja jakamaan yhdessä ideoita ja kokemuksia. Puheenjohtaja totesi, että Tuomasmessulle pitää saada tapahtumaan näkyvyyttä perjantaina 6.9. ja sunnuntaina 8.9, joka on Aleksanteri-päivä. Sekä Katriina että varapuheenjohtaja Kalle ovat kyseisenä ajankohtana matkalla.

Kaija Jä lupasi hoitaa Aleksanterin kirkkoon Tuomas-esittelypöydän, jossa on jaossa lipareita ja myynnissä *Elämän makuinen messu* – kirjaa tarjoushintaan 15 € ja *Avoin kirkko* – kirjaa hintaan 5 €. Timo (ja mahdollisesti puolisonsa Elina) lupautuivat vetämään Tuomaslauluhetkeä sunnuntaina. Sirkka Martin pääsee myös sunnuntaina paikalle. Avoimen kirkon vastuuryhmä kokoontuu 4.9, jolloin sovitaan vastuut. Kaija Jä on yhteydessä Riikka Sydänmaahan, joka palaa kesälomalta 2.9.

**Avoimen kirkon ja Tuomasmessun vastuunkantajien ja viranhaltijoiden tapaaminen 5.9.2019 klo 14 – 16 kappelissa**

Viranhaltijoita edustavat Katriina ja Olli Hallikainen, Minnamaria Tammisalo ja Sami Uusi-Rauva.

Kaikki vastuunkantajat ovat tervetulleita.

**Vastuuryhmän puheenjohtajuus ja hartaudet**

Katriina esitti kokouksessa 3.6.2019, että vastuuryhmän kokouspuheenjohtajana voisi toimia jokainen vuorollaan. Samoin alkuhartauden pitäjän vuoro voisi olla kiertävä.

Päätettiin perustaa **valmistelutyöryhmä**: Katriina, Kalle Mäki ja Anne Karhola. Ryhmä suunnittelee tulevien kokousten asialistat ja toimittaa ne vastuuryhmäläisille viikkoa ennen kokousta. Asialistan kohtia on syytä etukäteen hieman avata. Valmistelutyöryhmän jäsenet toimivat kokouksissa puheenjohtajina vuorollaan keskenään sopimallaan tavalla.

Jaettiin **hartausvastuuvuorot** aiemmin sovituille kokousajankohdille aloittaen aakkosten loppupäästä:

* 17.9. Riitta Vesanen
* 23.10. Anne Vehmas
* 28.11. Jouni Siirtola
* 13.1. Timo Saarinen

**Tiskiryhmä, teetiimi – lisää uusia vapaaehtoisia**

Tiskiryhmän vastuuhenkilö Terttu Setälä on ilmoittanut lopettavansa tehtävässä. Tiskaajia on messua kohti 3 – 4 henkilöä. Uusi vastuuhenkilö tarvitaan; Kaija Jä kysyy Elena Baranovaa ja pyytää Terttu Setälältä tiskausryhmäläisten yhteystiedot. Varmistetaan messun 15.9. tilanne: onko tiskaustiimissä tuolloin tarvetta uusille. – Teemestari Juha Oksasen sopimus on tehty vuoden 2020 loppuun. – Tiskaajien ja teejatkovapaaehtoisten vuorot olisi hyvä jakaa etukäteen messukohtaisesti.

**Juhannusmessun ja Tapahtumien yön Iskelmämessun palautteet**

Ilkon **Juhannusmessu** oli onnistunut: päällimmäiseksi tunteeksi siitä jäi luovuus ja leppoisuus. Kokoaja Jarmo Lehtisellä oli paljon uusia, raikkaita ideoita. Tukihenkilö Hannu Hahto totesi, että työtä oli paljon; mukana oli paljon ensikertalaisia, kuten liturgi Riitta Laankoski. Hänellä oli rauhallinen ote. Herran siunaus oli voimakas. Kati Kivekkään rukouspolku oli toteutettu sydämellä. Riitan ja Leena Lampelan vetämässä nuotiolauluhetkessä ja suvi-illan rukoushetkessä oli runsaasti osallistujia. Hannun laskujen mukaan messussa oli noin 250 henkeä.

Tapahtumien yön **Iskelmämessussa** kirkko täyttyi jo klo 19.40. Kirkossa sisällä oli 1300 henkeä, ulkona 200. Ehtoollisen jaossa oli 7 jakoparia. Ehtoollisen nauttiminen ulkona oli elämys. Messun koonnut Anne Karhola oli tyytyväinen ruokapankin vahvasta mukanaolosta. Myyntiä olisi voinut olla enemmänkin. Pispalan radiosta messu kuului hienosti. Aamulehdellä oli kamera paikallaan parvella; lähetys oli heikkotasoinen, mutta sinänsä ystävällinen ele lehden taholta. Messun jälkeen järjestettiin ex tempore jatkot, joiden muistio ei ole vielä tullut jakeluun.

Puheenjohtajan johdolla mietittiin, miten pysyisimme korvat auki sen suhteen, millä tavalla ihmiset tulevat kosketetuiksi. Tuttujen laulujen kautta on eletty eri elämänvaiheita: kirkossa laulettuina sanoitukset voivat saada uusia merkityksiä. Ihminen voi löytää oikeuden olla hengellinen. Taakankantajat saavat sanoitetuksi omaa taakkaansa ja heidät siunataan, ikään kuin päästetään koskettamaan Kristuksen viitan lievettä… Saa kokea, että minunkin hengellisyyteni kelpaa, ei tarvitse olla korkeakirkollinen.

Iskelmämessussa kynnys tulla kirkkoon oli tarpeeksi matala. Jotkut tulivat pienessä maistissa, mutta häiriökäyttäytymistä ei esiintynyt. Sanoituksia ei alleviivattu, jokainen tulkitsi omalla tavallaan ”*sun särkyä anna mä en*”. Jussi Laineen saarna oli napakka. Laulujen luoma tunnelma oli kaiken kaikkiaan ”se juttu”.

**Katriinan työaika**

Katriina tekee 50 % työaikaa, josta 30 % on tuomaspapin työtä ja 20 % palveluksia ja toimituksia. Tuomastyö painottuu mieluiten alkuviikkoon (ma – ke). Mikäli asia on kiireellinen, kannattaa soittaa tai lähettää tekstiviesti.

**Juhlavuosi 2020, tilannekatsaus**

Aluksi todettiin, että uuden vuoden messulta 2019 puuttuu vielä kokoaja. Kaija Jä lupautui kysymään seuraavilta: Borgit, Jämsät, Peurat.

* Juhlavuoden messu 19.1.2020 sovittiin koottavaksi vastuuryhmän voimin. Mietittiin Tampereen ensimmäisen Tuomasmessun vastuunkantajia: Timo Takala, Matti Repo, Jussi Mäkinen; voitaisiinko heitä pyytää tehtäviin?
* Helmikuun messun 9.2.2020 vastuuhenkilöinä ovat komeronhoitajat. Tuhkakeskiviikko 26.2. on toistaiseksi auki.
* Rekisteripäällikkö Kari Salonen on lupautunut toteuttamaan **lattarimessun**, jonka alustava ajankohta on 15.3. Idea on syntynyt opintomatkasta El Salvadoriin maaliskuussa 2019 ja tutustumisesta *Elämän teologiaan*, joka on luterilainen kansanomainen versio yhteiskunnallisesti aktiivisesta ja kantaaottavasta **vapautuksen teologiasta.** Messu mahdollisesti radioidaan ja lähetetään YLE Radio 1:llä 22.3. Messun ajankohta on toistaiseksi avoin. Mikäli 15.3. ei toteudu, vastuuryhmä ehdottaa seuraavaksi ajankohdaksi 1) 30.8., 2) 19.1. Kari Salonen on ilmoittanut tarvitsevansa messun kokoamiseen tukihenkilön. Mikäli lattarimessu on ajankohdassa 19.1, vastuuryhmä kokoaa messun 15.3.
* Juhlamessu on 12.4, musiikissa Petri Laaksonen, messun kokoajat Kaija Jerkku ja Anne Karhola.
* Partion 100-vuotisjuhlamessu on 26.4. Messu 17.5. on nuorten messu, vastuuhenkilö Mikko Virtanen.
* Sanan Suvipäivien aikana 12. – 14.6. järjestetään Tuomasmessu. Juhannusmessu 19.6. järjestetään mikäli mahdollista Ilkossa, toinen vaihtoehto on kokeilumielinen Kirkkopuiston messu.
* Tapahtumien yön messuun 6.8. on ehdolla Juha Tapio; Teemu Kauppinen ja Timo Saarinen ovat yhteydessä siihen suuntaan. Mikäli Juha Tapiota ei saada, seuraava vaihtoehto on Samuli Edelmann.
* 30.8. avoin; vaihtoehtona lattarimessulle
* 20.9. oppilaitosmessu
* 11.10. pyhäkoulumessu
* 8.11. miesten messu, kokoaja Aarne Plukka
* 29.11. adventtimessu, kokoaja Sari Papunen
* 31.12. messu avoin

**Minituomaat**

Pienten lasten messua suunnitellaan syksyn ensimmäisessä aluefoorumissa (Sami Uusi-Rauva).

**Hiljainen viikko**

Juhlavuoden hiljaiselle viikolle halutaan erityistä näkyvyyttä. Alttareita voisi olla useampia; Kristuksen kärsimys, mutta myös ihmisten omat taakat ja kärsimykset näkyvissä. Alttarien tulisi olla näkyviä ja selkeitä eri teemoista, esim. perheet, työttömät jne.

Nimettiin työryhmä suunnitteluun: Lauri Eskelinen (diakoniaryhmä), Liisa Puronen ja Sirkka Martin. Jussi Holopaista voidaan kysyä. Lauri kysyy osallistujia diakoniaryhmästä, komeronhoitajien edustaja halutaan mukaan. Anne K ehdotti Maila Kettusta. Musiikki: voidaan tiedustella Peter Joukaista.

**Kiitosjuhla**

Ajankohdaksi päätettiin sunnuntai 25.10.2020; kymppimessun jälkeinen brunssi Näsin salissa, esiintyjäksi on lupautunut Jukka Salminen.

**Juhlavuoden mainonta ja tiedottaminen**

Juhlavuonna on syytä panostaa medianäkyvyyteen. Keskusteltiin lipputelineen (Flag Stand) teettämisestä. Halutaan uusi logo, Valpuri Tauriaisen suunnittelema? (Nykyinen ”logo” on *Tuomasmessu* – fontti). Silta-lehteen halutaan näyttävä artikkeli juhlavuodesta. Tiedotusryhmä kokoontuu suunnittelemaan juhlavuoden mainontaa.

**Matkaeväs-kirjanen ja muut mahdolliset myyntituotteet**

Kaija Je esitteli vastuuryhmälle kirjasen, josta keskusteltiin vastuuryhmän kokouksessa 3.6.2019. Todettiin, että kuvat voisivat olla kookkaampia. – Kalle esitteli Annukka Laineen suunnitteleman matka-alttarin (kuvina Pispalan kirkon triptyykki). Siitä voisi teettää sekä pahvisen, että hintavamman vaneriversion. Rojaltit tuotteesta menisivät taiteilijalle. – Jarmo Lehtinen teettää Namibiassa Tuomasristejä myyntiin. – Myyntituotteisiin palataan vastuuryhmän seuraavassa kokouksessa.

**Muut asiat**

* Anne K: Tuomas-pyhäkoulua esitellään perhetorilla 28.9.; vastuuhenkilö Kaija Jerkku
* Komeronhoitajat ovat laatineet esirukousjohtajan uuden ohjeen, jonka Kaija Jä on toimittanut vastuuryhmälle sähköpostitse 19.8.2019
* Tuomaskirje: Risto toimittaa tiedotuslehden, jossa on näkyvissä syksyn 2019 koko ohjelma (Kaija Je lähettää tiedot). Ennen kaikkea tiedotuslehdessä ilmoitetaan Tuomasmessujen tuntia aikaisemmaksi siirtynyt ajankohta. Myöhemmin syksyllä koostetaan varsinainen Tuomaskirje, jossa esitellään tulevan juhlavuoden toimintaa.
* Sari: Tuomasjamit kryptassa 20.9., 8.11.2019 sekä 24.1., 13.3., ja 8.5.2020. Ajankohta on aina perjantai-ilta klo 18 – 19.45.
* Anne K: Safka Aid tapahtuma 17.10.2019 Vanhalla kirkolla. Keräys on avoinna lokakuun loppuun, tavoite 5000 €. Tapahtuma ajoittuu asunnottomien yöhön, mutta on tarkoitettu myös vähävaraisille lapsiperheille.
* Anne K: Kirkkohallituksen vapaaehtoisrekisteri, josta keskusteltiin vastuuryhmän kokouksessa 3.6.2019, etenee tuomaiden osalta. Tuomasrekisteri ajetaan olemassa olevasta excel-taulukosta. Messun 6.10. tehtävät on avattu; messun tukihenkilö saa valtuudet reksiterin käyttöön (tästä syystä jokaiselle messulle nimetään tukihenkilö). Messutaulut saadaan näkyviin ja tekstiviestin tai sähköpostin lähettäminen tekijöille onnistuu. Ilkka Kalmanlehdon kanssa ovat kokoontuneet Annen lisäksi Hannu ja Kaija Jä.

**Kokouksen päätös**

Kokous päättyi lauluun *Ylitse merten,* sekä yhteisesti lausuttuun Herran siunaukseen.